มุมมองของเราต่อการประชุม กนง. / เงินเฟ้อบวกแรงตามคาดจากฐานต่ำ / มาตรการกระตุ้นเศรษฐกิจในประเทศเพื่อรับมือระลอก 3 และ วงเงินที่เหลืออยู่
6 พฤษภาคม 2564

มุมมองของเราต่อการประชุม กนง. / เงินเฟ้อบวกแรงตามคาดจากฐานต่ำ / มาตรการกระตุ้นเศรษฐกิจในประเทศเพื่อรับมือระลอก 3 และ วงเงินที่เหลืออยู่ 

เมื่อวานนี้ กนง. มีมติเป็นเอกฉันท์ให้คงดอกเบี้ยที่ 0.5% สอดคล้องกับที่เราและตลาดคาด ประเด็นสำคัญจากการประชุมคือ 1. Vaccine คือ ทางออก: ทางคณะกรรมการฯ มองว่าการจัดซื้อและกระจายการฉีดวัคซีนในปริมาณที่มากพอและทันท่วงทีคืองานเร่งด่วนเพื่อกระตุ้นเศรษฐกิจไทย เพราะโควิด-19 ระลอก 3 ได้ฉุดการใช้จ่ายภายในประเทศลงและกระทบการกลับมาของนักท่องเที่ยวต่างชาติ 2. การใช้จ่ายที่ลดลงของงบปี’2565 และ 3. สมมติฐานรายกรณีของ ธปท. สำหรับ GDP ไทย ธปท. ได้ทำการวิเคราะห์ปัจจัยอ่อนไหวต่อ GDP โดยแต่ละกรณีจะอิงอยู่กับสถานการณ์ของการฉีดวัคซีน (ประมาณการการเติบโตเศรษฐกิจจากศูนย์วิจัยกสิกรไทยของเราอยู่ที่ +1.8% YoY) 

ความเห็นของเราต่อการประชุมมี 3 ประเด็น 1.จากถ้อยแถลงของ ธปท. ทำนองว่า “มาตรการด้านเครดิตและการปรับโครงสร้างหนี้จะลดภาระทางการเงินตามกรอบเป้าหมายมากกว่าการปรับลดอัตราดอกเบี้ยนโยบาย ซึ่งปัจจุบันอยู่ในระดับที่ต่ำแล้ว และยังช่วยสนับสนุนการฟื้นตัวของเศรษฐกิจได้” ถ้อยแถลงนี้สนับสนุนคาดการณ์ของเราที่มองว่าจะมีการ “คง” อัตราดอกเบี้ยที่ 0.5% ไปตลอดช่วงที่เหลือของปีนี้ และ 2. เราคาดว่า ธปท. จะปรับลดประมาณการ GDP ลงในการประชุมครั้งถัดไปหลังจากพิจาณราถึงผลกระทบจากโควิด-19 ระลอก 3 มาตรการกระตุ้นและความคืบหน้าด้านการฉีดวัคซีนเข้ามา ซึ่งเรามองว่าประเด็นหลังจะเป็นปัจจัยสำคัญต่อการปรับ GDP 3. เราคาดว่าธนาคารพาณิชย์อาจจะตั้งสำรองเพิ่มขึ้นเพื่อรับมือต่อการระบาดระลอก 3 ที่เกิดขึ้น โดย 2Q21 กำไรกลุ่มน่าจะลดลง QoQ จากรายได้ค่าธรรมเนียมที่ลดลงทั้งจากธุรกรรมบัตรเครดิต, ขายกองทุนรวมและประกันที่น้อยลงจากสาขาที่น้อย แต่จะโต YoY จากฐานต่ำ โดยเราชอบ BBL ในแง่ของพอร์ตสินเชื่อที่แข็งแกร่งและได้รับผลกระทบจำกัดจากการระบาดระลอก 3 

สำหรับอีกตัวเลขในประเทศที่สำคัญ คือ เงินเฟ้อประเทศไทย ราคาผู้บริโภคเดือน เม.ย. 2564 ค่อนข้างแข็งแกร่ง (+3.41% YoY) ดีกว่าตลาดคาดที่ +2.5% นำโดยกลุ่มพลังงาน (+36.4%) และสาธารณูปโภค (+25%) มุมมของเรา คือ เราคงมุมมองว่าผลกระทบจากฐานต่ำจะสะท้อนผ่านอัตราเงินเฟ้อไทยในไตรมาส 2/2564 แม้ว่าล่าสุดจะมีการต่อมาตรการค่าน้ำ/ค่าไฟต่อไปอีกในเดือน 5/6  

และประเด็นสุดท้ายคือ จากการออกมาตรการกระตุ้นเพื่อรับมือกับโควิด-19 ระลอก 3 เมื่อวานนี้ (5 พ.ค.) เช่น การขยายกรอบมาตรการ “คนละครึ่ง” “เราชนะ” และ “เรารักกัน”งบที่เหลืออย่สำหรับ COVID-19 3.80 แสนลบ. ประกอบด้วย พ.ร.ก. เงินกู้โควิด-19 2.4 แสนลบ. และงบประมาณประจำปี 2564 ที่ 1.4 แสนลบ.,อิงข้อมูลจากสำนักงานเศรษฐกิจการคลัง (สศค.), จะลดลงเหลือเพียง 1.54 แสนลบ. 

มุมมองตลาดหุ้น/ กลยุทธ์การลงทุน คาด SET Technical rebound กรอบจำกัด 1555 จุด +/- แนะ PTT STA 

หุ้นแนะนำ PTT (พื้นฐาน 44.60 บาท) ได้ประโยชน์จากราคาน้ำมันที่ปรับสูงขึ้น ขณะที่ต้นทุนก๊าซในประเทศทรงตัว, คาดกำไรสุทธิไตรมาส 1/2564 จะแตะ 3.01 หมื่นลบ. โตขึ้น 123% QoQ จากการปรับตัวดีขึ้นของทุกหน่วยธุรกิจรวมถึงบริษัทย่อยหลักๆ และกำไรสต็อกน้ำมันที่สูงขึ้น, คาดไตรมาส 2/2564 อ่อนตัวลงจากกำไรสต็อกน้ำมันที่ลดลง แต่กำไรปกติจะยังแข็งแกร่งจากอัตรากำไร GSP ส่วนต่างราคาปิโตรเคมีและราคาน้ำมันที่สูงขึ้น STA (พื้นฐาน 55.00 บาท) ราคาส่งออกยางดีดกลับทะลุ 70 บาท/กก. หลัง กยท.ระบายสต๊อก 1 แสนตัน, ส่งออกเดือน มี.ค. 64 โต 109% และ ภาพรวมกำไรไตรมาส 1/2564 ที่แข็งแกร่ง YoY, QoQ 

รายงานตัวเลขเศรษฐกิจ วันพฤหัสฯ ติดตาม ตัวเลขดัชนีความเชื่อมั่นผู้บริโภคของไทยเดือน เม.ย. ตัวเลข Caixin Service PMI ของจีน เดือน เม.ย. และตัวเลขการขอสวัสดิการว่างงานของสหรัฐฯ รายสัปดาห์ คาด +5.4 แสนตำแหน่ง วันศุกร์ ติดตาม ตัวเลขการส่งออก และนำเข้าของจีนเดือน เม.ย. คาด +35.5% YoY และ +23.3% YoY ตามลำดับ ตัวเลขการจ้างงานนอกภาคเกษตรของสหรัฐฯ เดือน เม.ย. คาด +9.88 แสนตำแหน่ง ขณะที่คาดว่าอัตราการว่างงานของสหรัฐฯ เดือน เม.ย. อยู่ที่ 5.8% ลดลงจากระดับ 6.0% ในเดือน มี.ค.